google/wiki40b huggingface dataset:
Goliathus usambarensis

Utseende

En meget stor (lengde 50-100 millimeter) og kraftig bille. Kroppen er ganske bred og flatrygget. Hannene har et gaffelformet pannefremspring og oppstående kjøler på sidene av hodet. Beina er nokså lange og kraftige, svarte, leggene (tibiae) nokså brede. På mellom- og bakbeina har leggene en tett hårkam på innersiden. Hodet og pronotum har hvit grunnfarge, sistnevnte med tre par svarte lengdestriper, disse er vanligvis noe smalere enn hos Goliathus goliatus. Scutellum er langt, smalt og hvitt. Dekkvingene er hvite eller gråhvite med uregelmessige, svarte lengdestriper, ikke med et nettmønster som hos G. orientalis.

Levevis

Denne arten er ikke knyttet til tett skog, men lever på savanne med en del trær. De voksne billene kan finnes på sevje som flyter ut fra sår på visse trær, og kommer også til gjærende frukt. Tross sin store kropp flyr de godt. Larvene lever i jorden, og i motsetning til mange andre Cetoniinae trenger de proteinrik kost, fordi de vokser svært raskt. I fangenskap kan de fores med hunde- eller kattemat, hva de eter ute i naturen vet man ikke med sikkerhet. Under optimale forhold kan larven voksen til en lengde av 13 centimeter og en vekt over 100 gram på fire måneder, som tilsvarer varigheten av regntiden. Larven graver så ut et puppekammer et stykke nede i jorda, forvandler seg til en puppe og tilbringer mesteparten av tørketiden i dette stadiet. Etter noen måneder klekker den voksne billen nede i puppekammeret, men den kommer ikke opp før regnet kommer. I fangenskap kan de voksne billene lever over ett år, men levetiden er trolig mye kortere i vill tilstand. De voksne billene bruker mesteparten av tiden på å få formert seg, hannene kjemper ved hjelp av det gaffeldelte fremspringet på hodet, som de forsøker i vippe hverandre opp med.

Utbredelse

Arten lever i Tanzania, særlig i Usambarafjellene.
Thorkild Bjørnvig

Pakten med Karen Blixen

Bjørnvig hadde i en årrekke et meget nært vennskap med forfatteren Karen Blixen. Fra 1960 var de begge medlemmer av Det Danske Akademi. Bjørnvig var svært engasjert i miljøbevegelsen, men hadde også en fortid som  medstifter og medredaktør av litteraturtidsskriftet Heretica og var en av Karen Blixens yndlinger.

Den danske Kulturkanonen

Novellen Anubis fra Anubis er tatt opp i Kulturkanonen.
Elisabet, mor til Johannes

Elisabet (gresk Ἐλισάβετ) eller Elisheba (fra hebraisk אֱלִישֶׁבַע / אֱלִישָׁבַע «Min Gud har sverget»; standard hebraisk Elišévaʿ Elišávaʿ, tiberiansk hebraisk ʾĔlîšéḇaʿ ʾĔlîšāḇaʿ; arabisk أليصاباتAlyassabat) var gift med Sakarja og mor til Johannes Døperen, ifølge evangeliet etter Lukas.

Apokryfene

Elisabet nevnes i flere av de nytestamentlige apokryfene, mest framtredende i Jakobs protoevangelium, hvor Johannes' fødsel og deretter drapet på ektemannen Sakarja er beskrevet.

Helgen

Elisabet har helgenstatus i Den romersk-katolske kirke. Hennes minnedag er 5. november. I den ortodokse og anglikanske tradisjon feires hun den 5. september, samme dag som feiringa av Sakarja. Hun minnes som matriark den 5. november i helgenkalenderen til den lutherske Missourisynoden og Sakarja minnes som profet.
Bureau of Meteorology

Bureau of Meteorology er en føderal etat i Australia som har ansvar for værtjenester i og rundt Australia. Den ble opprettet i 1906 fra flere delstatlige meteorologiske tjenester som hadde eksistert tidligere.
Bureau of Meteorology lager værvarsel, advarsler og observasjoner for australierne. Byrået sender ut værbilde via radiofax og er ansvarlig for å sende ut flomvarsler i Australia. Byrået har hovedkontor i Melbourne Docklands, som omfatter forskningssentret deres, det nasjonale meteorologiske og oseanografiske sentret, det nasjonale klimasenteret, samt en hydrologisk og en satellittavdeling.
Byrået har regionkontor i hver delstat og territorium i landet, som hver har sitt eget regionale varslingsenter og et flomvarselsenter, og Perth, Darwin og Brisbane har også Varlingssenter for tropiske sykloner. Kontoret i Adelaide omfatter Nasjonalt tidevannssenter, mens Darwin-kontoret har Volcanic Ash Advisory Centre og Regional Specialised Meteorological Centre (analyser).
Bureau of Meteorology sender ut anbefalinger vedrørende tropiske sykloner og utviklet Standard Emergency Warning Signal (Standard nødvarslingssystem) for advarsler. Byrået er ansvarlig for å navngi tropiske sykloner i farvannene rundt Australia. 
Byrået forvalter observasjonsnettverket i Australia, naboøyene og på Antarktis.
Avholdspartiet

Avholdspartiet var et norsk politisk parti. Det hadde nære koblinger til Venstre. Partiet stilte til valg mellom 1907 og 1933 og hadde valgte representanter, og også ordførere, i flere kommuner. Som navnet antyder var avholdssaken partiets fanesak. Partiet krevde økt undervisning om alkoholens virkninger og farer i utdanningsvesenet, konfiskering av all fortjeneste på alkoholproduksjon- og salg og i siste omgang totalforbud.
Hans Seip, ordfører i Bergen mellom 1923 og 1924, representerte Avholdspartiet. Sosialsjefen i Frelsesarmeen, oberst Othilie Tonning, satt som representant for Avholdspartiet i Kristiania bystyre og formannskap fra 1907 til 1913.
.je

Registrering

Registreringer foretas direkte på andre nivå, eller på tredje nivå under kategoriserte subdomener på andre nivå.
Guancheng

Guancheng (kinesisk: 管城回族区; pinyin: Guǎnchéng Huízú Qū) er et autonomt bydistrikt for Hui-kinesere i Zhengzhou i provinsen Henan i Folkerepublikken Kina. Det har et areal på 204 km² og teller 320 000 innbyggere.

Arkeologiske funn

Ruinene etter byen Ao (forenklet kinesisk: 隞; pinyin: Aó) fra Shangdynastiets tid ligger i Shang bypark i Guancheng. På dette stedet har arkeologer avdekket en bybebyggelse omgitt av murer. Dette er etter de flestes oppfatning den gamle Shen-hovedstaden Ao. De arkeologiske funn viser at stedet var et kulturelt sentrum også før Shang-perioden (uansett hvordan denne dateres), og det synes åpenbart at Shang-kulturen stod særlig sterkt her. Bronsegjenstander ble anferdiget her; kniver, fiskekroker, pilspisser. Det er funnet gravkamre med hellebarder (ko, et våpen som åpenbart var viktig i Shang-perioden), beininskripsjoner (blant annet på oksebrystbein og skilpaddeskall, benyttet til prognostisering av helse og fremtid).
Kirill Mikhajlov

Karriere

Han deltok i langrenn under de paralympiske vinterlekene 2006, der han fikk gull på 20 km og bronse på 10 km. På sprinten kom han på 4.-plass. Han deltok også på Russlands andrelag som kom på 5.-plass på stafetten. Ved VM i skiskyting og langrenn for funksjonshemmede 2009 fikk han sølv på 10 km fristil langrenn (LW2-9), mens på langrennsspringen kom han på 9.-plass, og på 20 km 11.-plass. I skiskyting kom han på 7.-plass på 3,6 km. 
Han representerte Russland igjen i de paralympiske vinterlekene 2010 i Vancouver, der han deltok i både skiskyting og langrenn. I skiskyting kom han på 4.-plass på 12,5 km, og vant jaktstarten. I langrenn kom han på 2.-plass på sprinten, bake japanske Yoshihiro Nitta. Han fikk også sølv på 10 km klassisk, men vant 20 km fristil. Han deltok også på stafettlaget som vant 1 × 4 km + 2 × 5 km stafett. 
Ved Para-VM i skiskyting og langrenn i 2011 deltok han også i både skiskyting og langrenn. I langrenn fikk han bronse på sprinten, gull på 10 km fristil og sølv på 15 km klassisk. I skiskyting fikk han gull på 7,5 km og 12,5 km, og sølv på jaktstarten. I skiskyting fikk han bronse på jaktstarten, sølv på 10 km fristil, gull på 20 km og gull på 7,5 km. I langrenn vant han sprinten, men kom på 5.-plass på 12,5 km. På  1 x 4 + 2 x 5 km stafett vant han gull sammen med Sergej Sjilov og Nikolaj Polukhin. 
I 2013 deltok han igjen ved VM for funksjonshemmede, der han fikk én medalje; bronse på 10 km langrenn. Han deltok også på sprinten, der han kom på 4.-plass, og på 20 km, der han kom på 7.-plass. I skiskyting kom han på 7.-plass på 15 km og 11.-plass på 7,5 og 11,5 km. 
Ved Paralympiske vinterleker 2014 i Sotsji vant han langrennssprinten, og han fikk bronse på 15 km skiskyting. I langrenn for øvrig kom han på 7.-plass på 20 km og 5.-plass på 10 km. I skiskyting kom han på 4.-plass på 7,5 km og 6.-plass på 12,5 km.
Berkeley Packet Filter

Berkeley Packet Filter (BPF) er et grensesnitt til datalink-laget som tillater pakker å bli sendt og mottatt i ubearbeid (rå) form. Det er tilgjengelig for de fleste Unix-liknende operativsystemer. Hvis driveren for nettverksgrensesnittet støtter promiskuøs modus, kan grensesnittet bli satt inn i denne modus, slik at alle pakkene i et datanett kan bli mottatt, selv de som er ment for en annen vert.
I 1999 ble BPF standard i FreeBSD. Enkelte systemer, slik som Linux og tidligere også Tru64 UNIX, har et annet grensesnitt til datalinklaget enn BPF, men benytter seg likevel av BPF filtreringsmekanismer.
Royal Air Force Museum Cosford

Historie

London-museet ble offisielt åpnet i Colindale (da en del av Hendon) den 15. november 1972 av Dronning Elizabeth II. Samlingen hadde bare 36 fly ved åpningen. Gjennom årene har antallet økt, og fly har vært lagret ved RAF-stasjoner rundt om i landet når de ikke har vært utstilt. 
Den 1. mai 1979 åpnet museet på flybasen RAF Cosford, en av de RAF-stasjoner som hadde blitt brukt til lagring av museets fly. Ved åpningen hadde museet utstilt fly som hadde vært brukt til teknisk trening ved RAF Cosford. I de følgende årene ble flere fly innlemmet i samlingen. Den 21. juni 1998 ble ytterligere fire utstillingshaller åpnet. Disse rommet kunst, midlertidige utstillinger og luftfartsrelaterte gjenstander. Den 13. mai 2002 flyttet RAF-museets konserveringssenter fra Cardington, Bedfordshire til Cosford. Det ble åpnet av Marskalk av Royal Air Force Sir Michael Beetham og er også oppkalt etter ham.

British Airways' samling

I 1980 ble British Airways' samling utstilt på Cosford. I 2006 sluttet British Airways å gi økonomisk støtte til samlingen. RAF Museum var ikke i stand til å ta kostnadene med å vedlikeholde flyene, og flere av de jetdrevne passasjerflyene fra samlingen ble hugget opp, inkludert den eneste Boeing 707 som var bevart i Storbritannia, en Vickers VC10 og en Hawker Siddeley Trident.

Den nasjonale utstilling fra den Kalde Krigen

Den Nasjonale utstillingen fra den Kalde Krigen åpnet på Cosford i februar 2007. Utstillingen huser museets såkalte V-bombefly (Vulcan, Valiant og Victor) og andre fly fra den Kalde Krigen i et nybygg på 8 000 m². Utstillingsbygningen er tegnet av arkitekten Fielden Clegg Bradley.

Utstilte motorer

Cosford museum huser en stor samling av flymotorer, de fleste er plassert i Hangar 1. Et lite siderom av denne hangaren inneholder en utstilling av rakett-motorer.

Rakettsamlingen

Museet har en stor samling av raketter og rakettvåpen, inklusive flere sjeldne tyske fra andre verdenskrig. De fleste er plassert i den Nasjonale kalde krigen utstillingen, med den tyske samling utstilt i Hangar 1.
Jiugui

Jiugui (kinesisk: 酒鬼; pinyin: Jiǔguǐ; betyr «drukkenbolt» eller «alkoholiker», også kalt Sot) er en klar destillert brennevin (baijiu) produsert fra kildevann, durra, klebrig ris og hvete. Merket produseres av Hunan Jiugui Liquor Co., Ltd. i storkommunen Zhenwu i byfylket Jishou i prefekturet Xiangxi i provinsen Hunan. Drikken har fra 38 % til 54 % alkohol.
Vinaya

Vinaya er rammeverket av regler innenfor det buddhistiske klosterfellesskapet (som kalles sangha), og danner grunnlaget for de kanoniske tekstene som kalles Vinaya pitaka.
Ordet «vinaya» er det samme på pāli og på sanskrit, og kan oversettes med «utledning», «utdannelse» eller «disiplin».
Buddhas lærdommer deles gjerne inn i de to kategoriene «dharma» (som er læren), og «vinaya» (som er klosterdisiplinen).
Nymfe (mytologi)

En nymfe er i gresk mytologi en kvinnelig naturånd (daimon). Nymfene ble tenkt som unge, vakre halvgudinner som streifet omkring i naturen under sang og dans. Ofte var de i følge med større guddommer som Artemis, Hermes og Dionysos, men også Pan og satyrene ble tiltrukket av dem. Nymfene ble dyrket i huler og ved kilder eller ved altere ute i det fri og var et mye brukt motiv i kunsten. De legemliggjorde naturens liv, beskytta vegetasjonen, sørga for buskapen og for menneskenes fruktbarhet.
Ordet «nymfe» kommer av gresk og betyr opprinnelig «brud».
Nymfene har en del fellestrekk med elve- og elle-folket i den nordiske mytologien, og naturåndene i shinto.
Bel Air —Kūhaku no shunkan (toki) no naka de—

«ヴェル・エール～空白の瞬間の中で～» («Bel Air ~Kuuhaku no Shunkan no Naka de~») er den japanske gruppa Malice Mizers tredje singel.
Taking Woodstock

Sammendrag

Handlingen er lagt til 1969, og følger den sanne historien om Elliot Tiber (Demetri Martin), en fremadstormende interiørarkitekt hvis foreldre, Jake og Sonia, eier et lite hotell i New York. Elliot tilbyr arrangørene av Woodstock-festivalen å bruke foreldrenes hotell til musikk-festivalen deres. En nabo, Max Yasgur gir dem tillatelse til å benytte et nærliggende gårdsområde. Vetty (Liev Schreiber) blirr ansatt som sikkerhetsvakt. Elliot sliter også med å skjule sin homoseksualitet for familien sin, når han blir kjæreste med en av arrangørene bak festivalen.
På den første dagen av konserten får Elliot smake LSD. De neste dagene av festivalen tilbringer han sammen med Vietnam-veteran, Billy (Emile Hirsch) som sliter med post-traumatisk stresslidelse. En morgen avslører moren Sonia at hun i hemmelighet har $ 97 000 i kontanter i klesskapet sitt. Elliot blir opprørt over at hans mor gjemte dette fra ham, når han bladde opp sine egne sparepenger for å hjelpe foreldrene sine. Rett etter den store vellykkede konserten, bestemmer Elliot seg for å flytte til California.
Yanguna

Utseende

Ganske store (vingespenn 60-70 millimeter) og kraftige, fargerike smygere. Kroppen er kledt med rustfargede hår, i alle fall på forkroppen. Vingene er metallisk blå, forvingen gjerne med hvite flekker eller tverrbånd i den ytre delen. På oversiden er vingene oftest rustfargede i et felt ved roten. Larvene er svarte, nokså tett hårete, også puppene er hårete.

Levevis

Disse artene lever i regnskog, gjerne litt høytliggende skoger. Larvene utvikler seg på trær i slektene Chrysochlamys, Clusia og Symphonia (alle i familien Clusiaceae). Larven gnager ut en plate fra det store bladet og bretter denne over seg som et skjold, holdt på plass med silke.

Utbredelse

Artene er utbredt i Mellom- og Sør-Amerika, fra Guatemala i nord til Peru i sør.
Bradycnemis

Utseende

En ganske stor (ca. 50 millimeter), avlang, halvblank, mørk trebukk. Den har litt avdemepet, grønnlig eller bronseaktig metallglans. Antennene er nokså korte, mindre enn halve kroppslengden, og noe sagtakkede. Pronotum er avrundet, mye bredere enn langt. Dekkvingene er smale og jevnbrede, med to opphøyde lengderibber, gulaktig og avrundet bakerst. Beina er lange og kraftige, leggene på bakbeina er flate og flaggaktig utvidete, føttene (tarsene) derimot ganske spinkle.

Levevis

Larvene utvikler seg i død ved.

Utbredelse

Arten er utbredt i Sørøst-Asia (Vest-Malaysia og Borneo).
Carlos Mayo

2014

Mayo deltok i EM i terrengløp 2014, og fikk der sølv i juniorklassen både individuelt og i lagkonkurransen. Under junior-VM i friidrett 2014 kom han på 10.-plass på 10.000 meter og 14.-plass på 5000 meter.

2015

Ved EM i terrengløp 2015 deltok han i U23-klassen, og fikk igjen sølv individuelt, bak britiske Jonny Davies, men Spania vant lagkonkurransen i U23-klassen. Han deltok på 5000 meter i U23-EM i friidrett 2015, og fikk der bronsemedalje.

2016

Han kom på nytt på andreplass individuelt under EM i terrengløp 2016, der han igjen deltok i U23-klassen. Spania kom på fjerdeplass i lagkonkurransen.

2017

I det spanske mesterskapet innendørs kom han på femteplass på 3000 meter. I mars deltok Mayo i EM i friidrett innendørs 2017, og kom der på åttendeplass på 3000 meter. I Europacupen på 10 000 meter 2017 kom han på tredjeplass individuelt, bak sine to lagkamerater Antonio Abadía og Juan Pérez, og Spania vant lagkonkurransen. Spania deltok i Super League ved Lag-EM i friidrett 2017, og Mayo kom her på tredjeplass på 3000 meter. Han fikk sølv på 5000 meter ved det spanske U23-mesterskapet utendørs (Campeonato de España Promesa).
Under U23-EM i friidrett 2017 i Bydgoszcz vant han 10.000 meter, og kom på tredjeplass på 5000 meter.
Arkivet

Arkivet er det innarbeidede navnet på Vesterveien 4 i Kristiansand. Bygningen ble oppført i 1935 for Statsarkivet i Kristiansand, og ble i periodene 1935-1940 og 1945-1997 brukt av denne institusjonen. Likevel er bygningen mest kjent som hovedkvarter for Gestapo på Sørlandet i perioden 1942-1945. Bygningen eies og drives i dag av Stiftelsen Arkivet.

Historie

Vesterveien 4 ligger i villastrøket Bellevue med utsikt til Vesterhavnen. Bygningen i funkis-stil ble ferdigstilt i 1935, og ble 8. mars samme år offisielt tatt i bruk av Statsarkivet i Kristiansand.
Etter at Norge ble okkupert av Tyskland i april 1940 ble bygningen overtatt av tyske luftvernsoldater. I 1941 ble den gitt tilbake til Statsarkivet i Kristiansand. Et år senere, i 1942, ble bygningen imidlertid rekvirert av Gestapo. Inntil mai 1945 var Vesterveien 4 Gestapo-hovedkvarter på Sørlandet.
Under SS-Hauptsturmführer og Kriminalkommissar Rudolf Kerner ble Vesterveien 4 en av de mest beryktede Gestapo-stasjonene i Norge. Ifølge tall fra Stiftelsen Arkivet ble 367 norske menn og kvinner grovt torturert her. Flere døde under torturen eller som følge av den.
I 1945 ble bygningen igjen tatt i bruk av statsarkivet. Alt arkivmateriale var under krigen blitt brakt i sikkerhet i Oslo – noe ble også oppbevart i sølvgruvene på Kongsberg – og intet materiale gikk tapt mens de tyske okkupantene var i besittelse av bygningen. Bygningen ble brukt av Statsarkivet i Kristiansand inntil 1997.

Stiftelsen Arkivet

Etter at Statsarkivet i Kristiansand i 1997 flyttet til et nytt bygg i Märthas vei 1, ble den gamle bygningen overtatt av Stiftelsen Arkivet, som driver forskning på og opplysningsvirksomhet omkring norsk okkupasjonshistorie. Andre etasje i bygningen leies ut til humanitære organisasjoner. Kjelleretasjen er brakt tilbake til den stand den hadde i perioden 1942-45, med rekonstruksjoner av celler og torturkamre. Bl.a. er torturscenen hvor Henriette Bie Lorentzen tortureres rekonstruert.
Bygningen er åpen for publikum.
Michael Silvers

Michael Silvers er en amerikansk Oscar-vinnende lydklipper.
Silver jobber i Skywalker Sound, og har jobbet på flere Pixar-filmer, og vant Oscar for beste lydklipp for De utrolige (2004).
Ma Yuan

Ma Yuan (kinesisk: 马远; pinyin: Mǎ Yuǎn, født 1160–1165 i Qiantang i Kina, død 1225) var en innflytelsesrik kinesisk maler hvis arbeider, sammen med Xia Guis malerkunst, utgjør grunnlaget for skoleretningen Ma-Xia innen kinesisk malerkunst.
Ma Yuan malte av og til blomster, men han er best kjent for landskaper. Hans lyriske og romantiske stil dannet modell for mange senere malere. Han var en mester innen genren «etthjørne»komposisjoner, i den grad at han fikk tilnavnet «Etthjørne-Ma». Denne genren innen landskapsmaleriet kjennetegnes av asymmetriske komposisjoner som er delt diagonalt, med det meste av motivet utspringende fra ett hjørne. Hans mest kjente verk er «Gående på en fjellsti om våren».
Tåfis

Tåfis, eller fotlukt, er en allmenn betegnelse for vond lukt fra føtter og særlig tærne. Lukten er en ekstrem variant av vanlig svettelukt, og kan lett oppleves som sjenerende. Fotlukten kan også sette seg i sko og i benklær.

Årsaker

Fotlukt er funnet å oppstå når svette på føttene holdes over lengre tid ved kroppstemperatur, og dermed får tid til å reagere med bakterier på huden. Mer presist kommer det av et tilstedeværende av isovalerisk syre, som oppstår når hvite stafylokokker (staphylococcus epidermidis), en bakterietype som er del av den menneskelige normalflora på huden, reduserer aminosyren lysin i svette. I tillegg er basillen bacillus subtilis funnet å være tilstede hos de med sterkt sjenerende fotlukt.

Midler for avhjelping

Det finnes mange måter å holde problemet i sjakk på. De vanligste måter er å vaske føtter og tær i såpevann, samt å skifte til rene sokker. Det finnes også forskjellige luktfjerningsmidler som kan benyttes, sko med innbakt deodorant, innleggssåler med luktdrepende eller dempende ingredienser, forskjellige sprayer, og i den senere tid: ultralydapparat for bruk i sko.
Ånd over ånder, kom ned fra det høye

«Ånd over ånder, kom ned fra det høye» er en pinsesalme skrevet av Johan Nordahl Brun. Den kom ut i samlingen Evangeliske Sange i 1786, mens han var sokneprest i Korskirken i Bergen. Salmen har tre vers og kan synges på samme melodi som Jesus, din søte forening å smake. Den står på nr. 217 i Norsk Salmebok.
Salmen ble oversatt til nynorsk av Bernt Støylen med tittelen «Heilage Ande, kom ned ifrå høgdi» og tatt med i hans Salmar og aandelege Songar som kom ut i Bergen i 1920. Denne versjonen kom med i Nynorsk salmebok i 1925.
I Den Danske Salmebog står den på nr. 299.
Ipochus

Utseende

Ganske små, brune trebukker. Antennene er omtrent så lange som kroppen. Dekkvingene er ovale uten markerte "skuldre", pronotum er rundet og hvelvet. Kroppen er kledt med ganske lange, oppstående hår. Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten har en begrenset utbredelse i California og Baja California.
Stephen J. Solarz

Bakgrunn

Han var av jødisk slekt. Han hadde bachelorgrad fra Brandeis University fra 1962 og mastergrad i offentlig rett og administrasjon fra Columbia University fra 1967. Solarz underviste i statsvitenskap ved Brooklyn College 1967–1968.

Politisk virke

I 1966 var han kampanjeleder for en antikrigsdemonstrasjon, og han brukte denne erfaringen da han stilte som kandidat til New Yorks delstatsforsamling i 1968, hvor han var innvalgt som representant fra det 45. distrikt 1969–1974. Solarz var valgt til Representantenes hus fra New Yorks 13. distrikt 1975–1993, og her jobbet han hovedsakelig med utenrikspolitikk, særlig som leder for komiteen for Asia- og Oseania-spørsmål. 
I 1980 ble han den første amerikanske utsendingen som besøkte Nord-Korea siden slutten av Koreakrigen, og den første til å møte Kim Il-sung. Solarz jobbet også mye med Filippinene; han forsøkte å presse president Ronald Reagan til å ta avstand fra Ferdinand E. Marcos' regime, og han samarbeidet tett med senere president Corazón Aquino, enke etter Benigno S. Aquino. 
I perioden 1982–1986 møtte Solarz den irakiske presidenten Saddam Hussein, og som leder for en gruppe nykonservative i 1998 oppfordret han president Bill Clinton til å styrte ham. Han var forøvrig kritisk til Reagans utstasjonering av tropper i Libanon under den libanesiske borgerkrigen i 1982 og tilhenger av Gulf War Authorization Act vedtatt under George H.W. Bush' presidentskap. Etter en grenseendring som følge av folketellingen i 1990, tapte Solarz gjenvalg til Representantenes hus i 1992.
Solarz var styreformann i Central Asian-American Enterprise Fund (CAAEF) 1993–1998. I 1994 var han blant de fremste kandidatene til å ta over som USAs ambassadør i India, men han ble av flere årsaker tvunget til å trekke seg. Fra 1994 var han aktiv i National Democratic Institute for International Affairs, ekspertanalytiker hos analyseselskapet Intellibridge, styremedlem i International Crisis Group og formann i American Committee for Peace in the Caucasus.
Solarz døde av spiserørskreft i 2010, 70 år gammel.
Shit City (album)

Shit City er et musikkalbum med Shit City, utgitt i 2009.
Lukáš Pokorný

Landslaget

31. august 2016 fikk han sin første landskamp for Tsjekkia mot Armenia.